Watch Streaming dan download film movie Sneekweek 2016 subtitle bahasa indonesia online gratis di bioskopkeren.ws. Nonton movie Nonton Film Online Bioskop Online Watch Streaming Download Sub Indo
download video sneek week full movie sub indo
nonton sneekweek online
sneekweek sub indo Nuwe middel teen TB verlaag aantal bakterieë | Netwerk24
Nuwe middel teen TB verlaag aantal bakterieë
Deur Elsabé Brits 12 September 2018 07:58
Die eerste middel teen tuberkulose (TB) wat nié ’n antibiotika is nie, is suksesvol op diere getoets.
Dit kom ná tien jaar se ontwikkeling daarvan en daar word gehoop dat die middel binne drie jaar ook op mense getoets kan word.
Die werk is deur die Universiteit van Manchester gedoen en in die vaktydskrif Journal of Medicinal Chemistry gepubliseer.
Die bakterieë word ook nie direk aangeval nie en die risiko is dus kleiner dat weerstandigheid opgebou word.
Die middel werk deur die beskermingsmeganisme van TB aan te val, eerder as die bakterieë self. Volgens die studie verlaag die gebruik van die middel die aantal bakterieë aansienlik. Dit was ook suksesvol teen middelweerstandige bakterieë.
Tans word antibiotika gebruik en weerstandigheid word ’n al hoe groter probleem. Die behandeling duur ook lank en een van die newe-effekte is doofheid.
TB skei molekules af wat die liggaam se immuniteitstelsel keer om die infeksie te beveg. Dit maak dit ook moeilik om die siekte te behandel. Die span het een van dié molekules geïdentifiseer en wanneer dit geblokkeer word, kan die liggaam se eie witbloedselle tot aksie oorgaan.
Dit is nie giftig vir mense soos wat van die TB-medikasie tans is nie. Die bakterieë word ook nie direk aangeval nie en die risiko is dus kleiner dat weerstandigheid opgebou word.
Die volgende stap is om die middel op mense te toets.
Wêreldwyd ontwikkel 10% van mense wat latente TB het, uiteindelik die siekte.
In Suid-Afrika het tussen 50% en 80% van volwassenes reeds dié bakterieë onder lede. Die land het een van die hoogste TB-syfers ter wêreld.
Volgens die Suid-Afrikaanse Tuberkulose-entstof-inisiatief sterf 270 mense daagliks in Suid-Afrika aan dié siekte. Indien mense gou behandeling kry, daal die aansteeklikheid daarvan binne 48 uur met 90%.
Meer oor: Medisyne | Tuberkulose